1. **számú melléklet**



**BUDAPEST XXI. KERÜLET CSEPEL ÖNKORMÁNYZATA**

pályázati felhívást tesz közzé

a

**„A 2015. évi kerületi sportcélú támogatások**”

elnevezéssel.

 Budapest, 2015.

**pályázati kiírás**

1. **Általános információk:**

**A pályázat kiírója és elbírálója:** Budapest XXI. Kerület Csepel Önkormányzat

**A pályázat célja:** A csepeli sportegyesületek, sportcélú alapítványok működésének támogatása, a kerületi ifjúsági és felnőtt sportélet ösztönzése.

Költségvetési támogatás abban az esetben biztosítható, ha a támogatási igény benyújtója

*a)* megfelel a rendezett munkaügyi kapcsolatok követelményeinek,

*b)* a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, és

*c)* jogi személy vagy jogi személyiséggel nem rendelkező más szervezet esetén átlátható szervezetnek minősül.

* **Nem részesülhet pályázati támogatásban az, az egyesület, illetve alapítvány, amely Budapest XXI. Kerület Csepel Önkormányzata által korábban nyújtott sportcélú támogatással vagy egyéb támogatással nem számolt el.**

**A pályázati keretösszeg:** **3.000.000 Ft**

**A támogatás jellege:** vissza nem térítendő, előre kifizetendő pénzbeli támogatás

1. **Pályázati feltételek:**
2. ***Pályázók köre:***
* Csepelen bejegyzett vagy működő sportegyesületek, sportcélú alapítványok
1. ***Tartalmi, formai követelmények:***

A pályázatnak tartalmaznia kell:

* pályázó nevét, címét,
* részletes pályázati programot, megvalósítandó tevékenység leírását, vagy támogatás felhasználásának célját
* a kért támogatás összegét,
* az országos és világversenyeken elért eredmények rövid összefoglalóját,
* a pályázó bankszámlaszámát, a befogadó számlavezető bank megnevezését és címét,
* 30 napnál nem régebbi bírósági kivonatot,
* a szervezet képviselője által hitelesített alapszabályt,
* 90 napnál nem régebbi „nullás” NAV igazolást.

**A pályázat tartalma:**

1. **Pályázati űrlap:** az 2. számú mellékletben található űrlapok.
2. **Részletes pályázati program**
3. **Részletes költségvetés:** a megpályázott támogatás felhasználásának részletes terve.
4. **Mellékletek:**
	* a szervezet működését igazoló, 30 napnál nem régebbi bírósági kivonat.
	* a szervezet alapszabálya, alapító okirata a szervezet vezetője által hitelesítve.

A pályázat feltétele az egyértelmű megfelelés a pályázati célnak és témakörnek, a részletes pályázati kiírásban foglaltaknak és az előírt nyomtatványcsomag használata. Minden pályázó csak egy pályázatot adhat be.

**A pályázat érvényességének feltétele** a szabályosan kitöltött űrlapok és a hozzá tartozó mellékletek határidőben történő továbbítása **2 példányban** a megadott címre.

**Beadási határidő után, vagy postán határidőn túl, illetve téves címre küldött pályázatot nem fogadunk el. A formailag hibás, hiányosan kitöltött, továbbá elbírálásra alkalmatlan, valótlan adatokat tartalmazó, és a pályázati adatlapban felsorolt mellékletek hiánytalan csatolása nélkül beküldött pályázatokat érvénytelennek tekintjük**.

**Hiánypótlásra nincs lehetőség!**

1. **A pályázat benyújtásának módja:**

**A pályázati űrlap átvehető: 2015. május 4-től** a Budapest XXI. Kerület Csepel Önkormányzata címén, a 1211 Budapest, Szent Imre tér 10. szám alatt a Polgármesteri kabinetben (I. emelet 6.) Sándor Bernadett kabinet asszisztensnél.

A pályázatot lezárt borítékban, 2 példányban Budapest XXI. ker. Csepel Önkormányzata, Polgármesteri kabinetében (1211 Budapest, Szent Imre tér 10. I/6.)

**„A 2015. évi kerületi sportcélú támogatások”***címen kell leadni*

**A pályázat benyújtásának határideje:** **2015. május 20. személyes leadás esetén 12:00 óráig, postai úton való feladás esetén 24:00 óráig.**

1. **Az elbírálás szempontjai, módja és menete:**

A pályázat elbírálásakor figyelemmel leszünk arra, hogy a sportegyesület, illetve sportcélú alapítvány milyen mértékben vesz részt a kerület sport életében, valamint hány fős utánpótlás versenyzőt foglalkoztat.

A pályázatokról a Képviselő-testület dönt, az elbírálást követően a döntésről a pályázók elektronikus, illetve postai úton levélben kapnak értesítést a pályázat bonyolítójától. A döntés ellen fellebbezési lehetőségre nincs mód.

A Képviselő-testület az igényelt támogatásnál alacsonyabb összeget is megítélheti.

1. **A pályázati támogatás elszámolása:**

A nyertes pályázó az elnyert összeg felhasználásáról **2016. január 15-ig** köteles a Budapest XXI. Kerület Csepel Önkormányzata (1211 Budapest, Szent Imre tér 10.) felé írásban elszámolni.

A pályázónak a program megvalósításához készített költségvetés teljes összegével el kell számolnia.

Az elszámolás szakmai és pénzügyi beszámolóbóláll. A **szakmai beszámolónak** tartalmaznia kell, a pénz felhasználásának módját, ütemezését, a kifizetések és kiadások jogcímeit.

A **pénzügyi beszámolónak** tartalmaznia kell a támogatási szerződéshez mellékelt számlaösszesítőt valamint a számlák hitelesített másolatát. A hitelesítéshez rá kell írni a számlák másolatára, hogy „az eredetivel megegyező hiteles másolat”, majd kék tintával szignálnia kell a szervezet képviselőjének. A támogatás terhére elszámolandó számlák eredeti példányán az alábbi megjegyzést kérjük feltüntetni:

***„2015. évi Budapest XXI. Kerület Csepel Önkormányzata pályázati forrásból fedezve”.***

**Elszámolható költségek, érvényes jogcímek:**

* Sportegyesület és sportcélú alapítvány esetén:
	+ működési költségeihez való hozzájárulás (bérleti díj, sportszerek vásárlása),
	+ Utánpótlás nevelés (edzőtábor szervezés, utazás, szerhasználat, versenyeztetés (utazási és szállás, illetve nevezési díj)

**El nem számolható költségek, érvénytelen jogcímek:** A pályázati összeg nem használható fel reprezentációs célú kiadásokra **(étel, ital beszerzése, éttermi szolgáltatás igénybevétele, ajándékutalvány juttatása, üzemanyagra és közterhek kiegyenlítésére.)** A pályázati összeg nem fordítható lejárt köztartozások teljesítésére.

1. **Egyebek:**

A pályázattal kapcsolatban további információ kérhető: Sándor Bernadett kabinet asszisztenstől (tel. +3670-777-1864 E-mail: markusz. b@budapest21.hu) hétfő-szerda-péntek 8:00-16:00-ig.

Budapest, 2015.

 **2/1 számú melléklet**

**ADATLAP XXI. Kerület SPORTEGYESÜLETEIRŐL, SPORTCÉLÚ ALAPÍTVÁNYAIRÓL**

**2015.**

 **Adatszolgáltató adatai**

1. 1. Szervezet neve:
2. 2. Irányítószám:  Város:
3. 3. Utca, házszám:
4. 4. Az Egyesület Telefon száma: Telefax:
5. 5. Felelős vezető neve és beosztása:
6. 6. A Felelős E-mail címe:
7. 7. A Felelős vezető telefonszáma:
8. 8. Kapcsolattartó neve és beosztása:
9. 9. A Kapcsolattartó E-mail címe:
10. 10. A Kapcsolattartó telefonszáma:
11. 11. Alapítás éve:  Bírósági bejegyzés száma:
12. 12. Levelezési cím; irányítószám:  Pf.szám:
13. 13. Város, utca, hsz.:
14. 14. Szervezet E-mail címe:
15. 15. Szervezet Honlap címe:

**Gazdálkodásra vonatkozó adatok:**

1. Számlatulajdonos neve:

1. 2. Számlatulajdonos számlaszáma:
2. 3. Számlatulajdonos adószáma:

**Alulírott nyilatkozom, hogy köztartozásom nincs, valamint az általam képviselt szervezet**

*a)* megfelel a rendezett munkaügyi kapcsolatok követelményeinek,

*b)* a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, és

*c)* jogi személy vagy jogi személyiséggel nem rendelkező más szervezet esetén átlátható szervezetnek minősül.

Budapest, 2015.

 P. h.

------------------------------------------

 vezető aláírása

**2/2 számú melléklet**

**2015. ÉVI PÁLYÁZATI ADATLAP**

**Sportegyesületek és sportcélú alapítványok sportcélú támogatásához**

**1. A pályázó adatai**

|  |  |
| --- | --- |
| A pályázó szervezet neve: |  |
| A pályázó szervezet címe: |  |
| A pályázó képviselőjének neve: |  |
| A pályázó szervezet taglétszáma: |  |
| A pályázat megvalósításáért felelős személy (elnök) neve: |  |
| Elnök telefonszáma és email címe: |  |

**2. A pályázó pénzforgalmi adatai**

|  |  |
| --- | --- |
| Bankszámla száma: |  |
| Számlavezető bank neve: |  |
| Számlavezető bank címe: |  |

**3. A pályázat célja:** (a szakmai programot a 2. számú mellékletben kérjük részletezni.)

|  |
| --- |
|  |

**4. A pályázott tevékenység költségvetése**

|  |  |
| --- | --- |
| **A pályázott tevékenység összköltsége:** | Ft |
| Megpályázott összeg: | Ft |
| Saját forrás: | Ft |
| Egyéb: | Ft |

**5. A pályázó nyilatkozata**

|  |
| --- |
| Vállalom, hogy az 1. számú mellékletben, a program megvalósításához készített költségvetés **teljes összegével** a **Kabinet Irodán** keresztül, tételesen hitelesített számlamásolatokkal elszámolok. |

Budapest, 2015.

 …………………………………….

 elnök